KCE วิ่ง 3% โบรกชี้กำไร Q2 โตเด่น อานิสงส์ “อีวี-บาทอ่อน” หนุน เคาะเป้า 81 บ.
KCE วิ่ง 3% โบรกชี้กำไร Q2 โตเด่น รับอานิสงส์กลุ่มรถยนต์และ EV หนุนความต้องการชิป รวมทั้งบาทอ่อนค่า แนะนำราคาเป้าหมาย 81 บ.
KCE วิ่ง 3% โบรกชี้กำไร Q2 โตเด่น รับอานิสงส์กลุ่มรถยนต์และ EV หนุนความต้องการชิป รวมทั้งบาทอ่อนค่า แนะนำราคาเป้าหมาย 81 บ.
27 พ.ค. 2565

ผู้สื่อข่าวรายงานว่าวันนี้ (27 พ.ค. 2565) ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11:53 น. อยู่ที่ระดับ 63.50 บาท เพิ่มขึ้น 1.75 บาท หรือ 2.83% โดยทำจุดสูงสุดที่ 64 บาท และทำจุดต่ำสุดที่ 62.25 บาท ด้วยมูลค่าการซื้อขาย 398.95 ล้านบาท

บริษัทหลักทรัพย์โนมูระพัฒนสิน จำกัด (มหาชน) ระบุในบทวิเคราะห์ ว่า KCE เป็นอีกหุ้นที่รับประโยชน์ทั้งจากอุตสาหกรรม EV car ในยุโรป ซึ่งรัฐผลักดันนโยบาย Green energy เต็มที่ และกลุ่ม Smart devices ที่ยังเห็นการเติบโตแรง คาดโมเมนตัมกำไรไตรมาส 2/2565 ยังเพิ่มขึ้นจากงวดเดียวกันของปีก่อน และจากไตรมาสก่อน ตามคำสั่งซื้อกลุ่มรถยนต์และ EV สูง, บาทอ่อน รวมถึงการปรับแก้เครื่องจักรดีขึ้น หนุน Gross margin ฟื้นเร่งตัวในไตรมาส 2-4/2565 โดยรวมมองกำไรปี 2565 เติบโต 10% จากงวดเดียวกันของปีก่อน แนะนำราคาเป้าหมาย 81 บาท